**Eκκρεμούν: \*Τρέηλερ**

**\*\*Παρουσίαση στο σαητ**

**\*\*\*Λογότυπο Φεστιβάλ - Τμήματος Πολιτισμού**

**\*\*\*\*link from VIVΑ.gr**

**Our Festival 6**

Συνάντηση Αλληλέγγυων Καλλιτεχνών

**28 Ιουλίου με 2 Αυγούστου 2020 | Ευριπίδειο Θέατρο Ρεματιάς | Είσοδος Ελεύθερη**

**Θέατρο, μουσική, χορός, κουκλοθέατρο, video art, παιδικές παραστάσεις, εργαστήρια για μικρούς και μεγάλους.**

Το Our Festival γεννήθηκε το 2015 για να επιβεβαιώσει τη δύναμη της αλληλεγγύης στην τέχνη. Είναι ένα φεστιβάλ με δράσεις από όλο το φάσμα των τεχνών, που έχει ως στόχο τη συνάντηση καλλιτεχνών που προασπίζουν έμπρακτα την έννοια της αλληλεγγύης.

Απώτερος στόχος του Our Festival είναι, μέσα από την συνάντηση όλων αυτών των δημιουργικών ανθρώπων, να ξεπηδήσουν νέοι προσωπικοί και καλλιτεχνικοί δεσμοί, που θα έχουν ως αποτέλεσμα την πραγματοποίηση διαχρονικών πολιτιστικών συμπράξεων.

Στα πέντε Our Festival που έχουν πραγματοποιηθεί από τον Σεπτέμβριο του 2015, περισσότεροι από 8000 θεατές παρακολούθησαν 99 δράσεις από 492 καλλιτέχνες στο Θέατρο της Ρεματιάς. Σε ένα θέατρο που οφείλει την ύπαρξή του στην αλληλεγγύη.

Φέτος, η έννοια της αλληλεγγύης αποκτά ακόμα μεγαλύτερη σημασία για τους καλλιτέχνες. Στη δύσκολη συγκυρία την οποία βιώνουμε, καλούμαστε να υποστηρίξουμε την αξία του πολιτισμού στην κοινωνία και να ενισχύσουμε δράσεις και πρωτοβουλίες που προάγουν το αίσθημα της ενότητας και της συλλογικής δημιουργίας ως απάντηση στις περιόδους κρίσεων. Έτσι, λαμβάνοντας υπόψη όλους τους περιορισμούς και τα μέτρα που έχουν οριστεί από το Υπουργείο Πολιτισμού, το Our Festival 6 θα δώσει ένα δυνατό παρόν και φέτος το καλοκαίρι!

*“Τέσσερα χέρια είναι πάντα καλύτερα από δύο,*

*οκτώ καλύτερα από τέσσερα,*

*δεκαέξι καλύτερα από οκτώ…”*

**Καλλιτεχνική διεύθυνση:** Χρήστος Θάνος

**Διεύθυνση παραγωγής:** Χρίστος Παπαμιχαήλ

**Οργανωτική ομάδα:** Νάντια Περιστεροπούλου, Μαρία Θρασυβουλίδη, Μελίσσα Κωτσάκη, Χριστίνα Στουραΐτη, Νίκος Αξιώτης, Ελισσαίος Βλάχος, Μάρβα Βούλγαρη, Τεό Φοινίδης, Σοφία Σερέφογλου, Έλσα Παπέλη, Θεοδώρα Αθανασίου, Πέτρος Ζορμπάς, Ευαγγελία Σταύρου.

**Επιμέλεια φωτισμών:** Κώστας Μπεθάνης

**Γραφιστική επιμέλεια:** Πάνος Κασιάρης

**Κατασκευή σκηνικού χώρου:** Ροκάνι

**Υπηρεσίες προσβασιμότητας:** Liminal Access

**Ηχοληψία:** Μάνος Γεωργακόπουλος, Νίκος Μπακόλας, Πέτρος Μπακόλας

**Ηχογράφηση υλικού επικοινωνίας:** Basement Productions

**Επικοινωνία:** Γεωργία Ζούμπα

**Διοργάνωση:** Εμείς - Ομάδα συλλογικού πολιτισμού

**Περισσότερες πληροφορίες:** <https://emeis.net.gr/our-festival/>

To **Our Festival 6**, με την υποστήριξη της **Διεύθυνσης Πολιτισμού του Δήμου Χαλανδρίου** και σε συνεργασία με την **Liminal Access**, προσφέρει υπηρεσίες προσβασιμότητας για ΑμεΑ σε επιλεγμένες δράσεις.

Βρείτε περισσότερες πληροφορίες στο [www.liminal.eu](http://www.liminal.eu).

Η είσοδος για το κοινό είναι ελεύθερη με **απαραίτητη** την επίδειξη δελτίου εισόδου, το οποίο θα είναι διαθέσιμο στην ακόλουθη ηλεκτρονική διεύθυνση: [www.viva.gr/tickets/](http://www.viva.gr/tickets/)

Ανάμεσα στο πρώτο και στο δεύτερο μέρος θα μεσολαβεί διάλειμμα, κατά το οποίο οι θεατές θα πρέπει να αποχωρούν από το χώρο, ώστε το θέατρο να απολυμένεταιγια το δεύτερο μέρος. Όσοι θεατές επιθυμούν να παρακολουθήσουν και τα δύο μέρη, θα πρέπει να έχουν προμηθευτεί δελτία εισόδου και για τα δύο.

*Στο πλαίσιο του* ***Φεστιβάλ Ρεματιάς 2020 – Νύχτες Αλληλεγγύης του Δήμου Χαλανδρίου****.*

Με την οικονομική στήριξη και υπό την αιγίδα του Υπουργείου Πολιτισμού και Αθλητισμού.

**ΠΡΟΓΡΑΜΜΑ OUR FESTIVAL 6**

\*Παράλληλη δράση: **Balkaniko | Video art**. Βρείτε περισσότερες πληροφορίες παρακάτω.

**Τρίτη, 28 Ιουλίου 2020**

**19:00 |Μουσική με Ανακυκλώσιμα Υλικά | Marakaibo Percussion | Εργαστήριο για παιδιά**

Οι Marakaibo Percussion έρχονται από τη χώρα Μαράκα! Στις βαλίτσες τους έχουν πολλές πολλές μαράκες! Τι είναι όμως οι μαράκες; Τι κάνουν οι Marakaibo με τις μαράκες; Από τι υλικά τις φτιάχνουν;

Μικροί και μεγάλοι ελάτε να γνωρίσετε τα μυστικά της ανακυκλώσιμης μουσικής με αποκορύφωμα μια μικρή γιορτή μαρακο-μουσικής μαζί με τους Marakaibo!

Ένα βιωματικό εργαστήρι μουσικής με κεντρικούς θεματικούς άξονες το ρυθμό στη μουσική, την ομαδικότητα, την ανακύκλωση υλικών και τη δημιουργικότητα.

\*Με ταυτόχρονη διερμηνεία στην Ελληνική Νοηματική Γλώσσα

Ηλικίες: 7-12 ετών [2 ομάδες των 10 παιδιών (19:00 - 19:40, 19:50 - 20:30)]

Απαραίτητη η δήλωση συμμετοχής στο 6947900371, έως 23/7.

**Συντελεστές:** Νίκος Βαρελάς, Στέφανος Εφρεμίδης, Αλεξάνδρα Παπαστεργιοπούλου.

**Διάρκεια:** 90’

**21:00 | 2 meet | Μαρί Κασσαπιάν - Ελιάν Ρουμιέ | Χορός**

Δύο αφετηρίες. Ένας κοινός προορισμός.

Αφορμή του έργου «2 meet» αποτέλεσε η -κατά το ήμισυ- καταγωγή των δύο χορευτριών από την Αρμενία, και τη Συρία, και η επιθυμία δημιουργίας μιας χορογραφικής σύνθεσης μέσα από την οποία θα προβάλλεται και θα αναδεικνύεται η μίξη αυτών των πολιτισμών με τον ελληνικό. Ούσες και οι δύο απόγονοι δεύτερης γενιάς, το έργο τροφοδοτείται και από τον αναστοχασμό των δημιουργών πάνω στο κατά πόσο μια πολιτιστική ταυτότητα μπορεί να διατηρηθεί σε συνθήκες απομόνωσης από την πηγή της - τη χώρα καταγωγής της. Κύριος στόχος του έργου είναι η εξερεύνηση αφενός της συνύπαρξης επί σκηνής δύο ανθρώπων που προέρχονται από δύο διαφορετικές πολιτισμικές μίξεις, και αφετέρου του αμαλγάματος που δημιουργείται μέσα από την ένωση δύο ή και τριών διαφορετικών κόσμων.

**Συντελεστές**

Ερμηνεία / Χορογραφία: Μαρί Κασσαπιάν και Ελιάν Ρουμιέ

Μουσική: Anna Vs June

Φωτογραφία: Κιάρα Ρουμιέ

**Διάρκεια:** 20’

**21:30 | Νίκος Καζαντζάκης - Όφις και κρίνο | Χρήστος Θάνος, Ηρώ Μπέζου | Θέατρο**

*Είμαι ανήσυχος, ανήσυχος.*

*Κάποιος πόνος εξύπνησε μέσα μου.*

*Είμαι άρρωστος, τα χέρια μου καίνε.*

*Μου φαίνεται πως αν ξεσκίσω λίγο τη σάρκα Σου*

*και ιδώ λίγο –ω μόνο μια σταλαγματιά! αίμα,*

*θα ησυχάσω!*

*22 Οκτωβρίου*

Το πρώτο λογοτεχνικό έργο του Νίκου Καζαντζάκη μεταφέρεται στη θεατρική σκηνή

από τον Χρήστο Θάνο και την Ηρώ Μπέζου.

Το “Όφις και κρίνο” αποτελεί ένα αδιάκοπο αλληλοσπαραγμό ανάμεσα στη σάρκα και το πνεύμα, το φως και το σκοτάδι, τον έρωτα και τον θάνατο.

\*Με ταυτόχρονη διερμηνεία στην Ελληνική Νοηματική Γλώσσα, Ελληνικούς υπέρτιτλους για Κωφούς και Βαρήκοους και Ακουστική Περιγραφή για άτομα με οπτική αναπηρία.

**Συντελεστές**

Κείμενο: Νίκος Καζαντζάκης

Θεατρική προσαρμογή: Ηρώ Μπέζου – Χρήστος Θάνος

Σκηνοθεσία – Μουσική: Χρήστος Θάνος

Σκηνικά – Κοστούμια: Γιώργος Λυντζέρης

Φωτισμοί: Κώστας Μπεθάνης

Γραφιστικά: Γιάννης Καρδάσης

Επικοινωνία: Γεωργία Ζούμπα

Παραγωγή: Εμείς – Ομάδα Συλλογικού Πολιτισμού

Ερμηνεύουν: Ηρώ Μπέζου, Χρήστος Θάνος

**Διάρκεια:** 60’

**Τετάρτη, 29 Ιουλίου 2020**

**Α’ Μέρος**

**20:00 | Αβγώ | IKIRU - Σερέφογλου Στέλλα | Παράσταση για βρέφη**

Το Αυγό ως αρχή. Το Αυγό ως το μέσα, το ζεστά, ως ασφάλεια αλλά και ως προετοιμασία. Όλοι ήμασταν μέσα σε ένα αυγό. Κι όλοι θελήσαμε, τολμήσαμε να βγούμε από αυτό. Μια διαδικασία που επαναλαμβάνεται από τότε, σε κάθε μεγάλο βήμα, σε κάθε σημαντικό στάδιο της ζωής μας. Όλα τα ερεθίσματα οδηγούν κλιμακωτά και αναπόφευκτα στη στιγμή της απόφασης “θ'αβγώ”! Στη μαγική στιγμή που οι αντιστάσεις, οι φόβοι, οι αναστολές σπάνε μαζί με το κέλυφος του αυγού.

**Συντελεστές**

Ιδέα: Αντώνης Παπαθεοδούλου, Στέλλα Σερέφογλου

Σκηνοθεσία-Επιμέλεια κίνησης: Στέλλα Σερέφογλου

Μουσική-Ενορχήστρωση: Κώστας Γάκης, Δημήτρης Αποστολακίδης

Χορογραφία: Ευγενία Γαλεράκη

Σύνθεση bodypercussion & tapdancing: Τζωρτζίνα Βαρδουλάκη

Σκηνικά: Γιάννης Αρβανίτης

Βοηθός Σκηνογράφου: Αναστασία Δημουλάκη

Φωτισμοί: Στέλιος Πλασκοβίτης

Τεχνικός σκηνής: Σωκράτης Μπασιακούλης

Αφίσα: Μυρτώ Δεληβοριά

Teaser παράστασης: Στέλλα Σερέφογλου & Δημήτρης Μαυρομάτης

Φωτογραφίες: Στέλλα Σερέφογλου

Παίζουν: Τζωρτζίνα Βαρδουλάκη, Δημήτρης Αποστολακίδης

**Διάρκεια:** 30’

**Β’ Μέρος**

**21:30 | Paul Goodman - Αλέξης Νόνης | Weaving Worlds | Μουσική**

Παράσταση οργανικής μουσικής με σύγχρονες συνθέσεις του Paul Goodman καθώς και ήχους της Ανατολικής Μεσογείου, των Βαλκανίων κ.α.

Η φωνή της Κρητικής λύρας συναντάει το Τούρκικο σάζι για να μας συνοδεύσουν σε ποικίλα ρυθμικά μονοπάτια φτάνοντας σε ένα πρωτότυπο μουσικό άκουσμα. Ο Paul Goodman στο σάζι και τη λύρα, με τη συνοδεία του Αλέξη Νόνη στα κρουστά, παρουσιάζει προσωπικές του συνθέσεις που συνδυάζουν τους ήχους των παλιών τρόπων και οργάνων, εκφέροντας ένα σύγχρονο άκουσμα οργανικής μουσικής.

**Συντελεστές**

Paul Goodman (λύρα, σάζι)

Αλέξης Νόνης (κρουστά)

**Διάρκεια:** 45'

**22:30 | Chrysoula K. & Púrpura | Μουσικές του Κόσμου... Δύση και Ανατολή… | Μουσική**

Το συγκρότημα Chrysoula K. & Púrpura παρουσιάζει υλικό από την πολύμορφη δισκογραφία της Χρυσούλας Κεχαγιόγλου που περιλαμβάνει τραγούδια κέλτικα, ρεμπέτικα, παραδοσιακά ελληνικά ή άλλων χωρών, σε ένα πρόγραμμα που κινείται από τις ακτές της Αττικής, μέχρι την Αργεντινή και το Αζερμπαϊτζάν.

**Συντελεστές**

Χρυσούλα Κεχαγιόγλου (φωνή)

Έφη Ζαϊτίδου (κανονάκι, φωνή)

Μαρία Πλουμή (λαούτο, φωνή)

Σοφία Σερέφογλου (φλάουτο)

Έλσα Παπέλη (βιολοντσέλο)

**Διάρκεια:** 50’

**Πέμπτη, 30 Ιουλίου 2020**

**Α’ Μέρος**

**20:00 | ΚοσκινοΑρμενίζοντας | Θέατρο Ανάποδα | Θέατρο Κούκλας**

Η παράσταση «ΚοσκινοΑρμενίζοντας» είναι ένα έργο κούκλας και αντικειμένων του Θεάτρου Ανάποδα, εμπνευσμένο από την nonsense ποίηση του Edward Lear. Ένα σύνολο από ά-νοητες διασκεδαστικές ρίμες που ανακατεύουν όλες μας τις αισθήσεις, τις κάνουν δείπνο με κιμά και φέτες κυδωνιού, τις τυλίγουν σε ροζ χαρτί, τις βάζουν σε πήλινο σκεύος και τις αφήνουν να ταξιδέψουν σε θάλασσες μακρινές και σε δεντροσκέπαστες ακτές εκεί όπου φυτρώνουν τεράστιες κολοκυθιές και καρέκλες ξεχωριστές!

\*Με ταυτόχρονη διερμηνεία στην Ελληνική Νοηματική Γλώσσα και Ελληνικούς υπέρτιτλους για Κωφούς και Βαρήκοους.

**Συντελεστές**

Διασκευή : Θέατρο Ανάποδα

Σκηνοθεσία : Κλωντιάνα Τσαμάτη

Εικαστική επιμέλεια: Μιχάλης Θεοδοσιάδης

Performer: Κλωντιάνα Τσαμάτη, Μιχάλης Θεοδοσιάδης

Ήχος: Γιώργος Γαργαλάς

Φωτισμός: Δημήτρης Μάνης

Επικοινωνία: Φαίη Ρουμελιώτη

Παραγωγή: Θέατρο Ανάποδα

**Διάρκεια:** 40’

**Β’ Μέρος**

**21:30 | Jazz performance | Alone Together Trio | Μουσική**

Οι Alone Together Trio είναι ένα jazz trio που μεταφέρει στις συναυλίες του την ατμόσφαιρα της αμερικάνικης κλασσικής Jazz σκηνής και του κλασσικού Jazz ρεπερτορίου, ενώ παράλληλα, μέσω των δικών του συνθέσεων, επικοινωνεί την ιδιαίτερη μουσική γλώσσα του, η οποία φέρει επιρροές και από άλλα είδη μουσικής. Στα τέσσερα σχεδόν χρόνια της ύπαρξής τους, οι Alone Together Trio ανά τακτά διαστήματα παρουσιάζουν σε φίλους της Jazz μουσικής τον δικό τους τρόπο προσέγγισης του κλασσικού Jazz ρεπερτορίου καθώς και δικές τους συνθέσεις τις οποίες ενορχηστρώνουν με την ίδια Jazz οπτική.

**Συντελεστές**

Πέτρος Ζορμπάς (κιθάρα)

Θοδωρής Μαραϊδώνης (κοντραμπάσο)

Ευαγγελία Σταύρου (τύμπανα)

**Διάρκεια:** 50'

**22:30 | The Soul Peanuts Live | The Soul Peanuts | Μουσική**

Οι The Soul Peanuts είναι ένα soul-funk organ trio με κιθάρα που δημιουργήθηκε στις αρχές του 2018. Παίζουν κυρίως πρωτότυπες συνθέσεις και ο ήχος τους κυμαίνεται κυρίως ανάμεσα σε Boogaloo και 60's RnB & jazz-funk συνθέσεις κλασικών organ σχημάτων (όπως Dr. Lonnie Smith, Jimmy Smith, κ.α). Έχουν εμφανιστεί σε πολλές σκηνές και χώρους εντός και εκτός Αθήνας, συνεργαζόμενοι με πολλά σημαντικά ονόματα της εγχώριας μουσικής σκηνής! Ετοιμαστείτε για μια ξέφρενη βραδιά αφιερωμένη στην Soul-Funk!

**Συντελεστές**

Ραφαήλ Μελετέας (organ)

Έρικ Παναγόπουλος (ηλεκτρική κιθάρα)

Βίκτωρας Φιλιπποπολίτης (άλτο σαξόφωνο)

Κώστας Σαπούνης (τρομπέτα)

Γιάννης Παπαδούλης (τύμπανα)

**Διάρκεια:** 50’

**Παρασκευή, 31 Ιουλίου 2020**

**17:30 | Υποκριτική και δοσμένες συνθήκες | Σωτήρης Δούβρης | Εργαστήριο Υποκριτικής**

Εργαστήρι υποκριτικής, στο οποίο οι συμμετέχοντες θα εξερευνήσουν το πώς επηρεάζεται ο τρόπος που παίζουμε ανάλογα με τις συνθήκες που μας δίνει το έργο και ο συγγραφέας.

Απαραίτητη η δήλωση συμμετοχής στο: info@katapacti.gr.

\*Με ταυτόχρονη διερμηνεία στην Ελληνική Νοηματική Γλώσσα.

**Εισηγητής:** Σωτήρης Δούβρης

**Διάρκεια:** 5 ½ ώρες: 2 ½ ώρες την Παρασκευή και 3 ώρες το Σάββατο

**Α’ Μέρος**

**20:30 | Trés Sure | MayBe A Company | Θέατρο**

“Σάρα! Πάρε αυτό και αυτόν και πηγαίνετε να καθαρίσετε το θέατρο. Αυτή είναι η τελευταία σου ευκαιρία, αλλιώς ψάξε για άλλη δουλειά!”

Δύο κλόουν έχουν μια κοινή αποστολή, να καθαρίσουν τη σκηνή του θεάτρου. Όταν φτάνουν, το κοινό είναι ήδη εκεί. Και τώρα; Θα πρέπει να δικαιολογήσουν την παρουσία τους. Έχουν τον εξοπλισμό καθαρισμού, έχουν τη θέληση, αλλά δεν έχουν ιδέα πως να τον χρησιμοποιήσουν. Προσπαθώντας να κατανοήσουν τη χρήση τους, βρίσκουν ευκαιρία να παίξουν με κάθε ανακάλυψη, με κάθε συναίσθημα, με την ύπαρξη τους.

**Συντελεστές**

Σκηνοθεσία: Francisco Brito

Παίζουν: Inigo Garcia Cantero, Χριστίνα Πετρολέκα

**Διάρκεια:** 50'

**Β’ Μέρος**

**22:00 | Αντιγόνη - αυτό τουλάχιστον το μπορώ | HashArt theater group | Θέατρο**

Αυτός ο κόσμος της απάτης, της διαφθοράς, της λεηλασίας είναι έργο των ανθρώπων και όσοι τολμούν να του αντισταθούν βρίσκονται στο έλεος μιας απόλυτης και ανελέητης εξουσίας. Αυτή η Αντιγόνη είναι τραγική όχι γιατί θα πεθάνει, αλλά γιατί δεν έχει τη δύναμη να αλλάξει την πορεία των γεγονότων. Η λύτρωση είναι ανέφικτη, αλλά το μήνυμα είναι σαφές και διαρκές. Επαναστατεί επειδή ασφυκτιά σε έναν κόσμο που δεν την αφήνει να ζήσει ανθρώπινα.

\*Με ταυτόχρονη διερμηνεία στην Ελληνική Νοηματική Γλώσσα και Ελληνικούς υπέρτιτλους για Κωφούς και Βαρήκοους.

**Συντελεστές**

Σκηνοθεσία: Κώστας Μπάρας

Δραματουργία: HASHART THEATER GROUP

Σκηνογράφος - Ενδυματολόγος: Γιώργος Λυντζέρης

Φωτιστής: Παναγιώτης Μανούσης

Χορογράφος: Φώτης Νικολάου

Μουσική σύνθεση: Αρχοντούλα Μαρούση

Ηθοποιοί: Ηλέκτρα Κομνηνίδου, Ελένη Κουταλώνη, Σταύρος Λιλικάκης, Τρύφων Μπάρκας

**Διάρκεια:** 85’

**Σάββατο, 1 Αυγούστου 2020**

**17:30 | Υποκριτική και δοσμένες συνθήκες | Σωτήρης Δούβρης | Εργαστήριο Υποκριτικής**

Εργαστήρι υποκριτικής, στο οποίο οι συμμετέχοντες θα εξερευνήσουν το πως επηρεάζεται ο τρόπος που παίζουμε ανάλογα με τις συνθήκες που μας δίνει το έργο και ο συγγραφέας.

Απαραίτητη η δήλωση συμμετοχής στο: info@katapacti.gr.

\*Με ταυτόχρονη διερμηνεία στην Ελληνική Νοηματική Γλώσσα.

**Εισηγητής:** Σωτήρης Δούβρης

**Διάρκεια:** 5 ½ ώρες: 2 ½ ώρες την Παρασκευή και 3 ώρες το Σάββατο

**21:00 | [New] Horizons | Ντέμη Παπαθανασίου | Χορός**

Πώς συνεχίζουμε από εδώ; Πού πάμε;

Σε νιώθω αλλά δεν σε αγγίζω, σε ακούω παρόλο που δεν μιλάμε.

Ακούγομαι δυνατά; Ή πολύ δυνατά; Είναι η φωνή σου που ακούω ή η φωνή του σώματός μου, αντηχεί από αυτήν την περιορισμένη εξορία στην οποία ζούμε τώρα;

Ο κόσμος έχει αλλάξει, είναι αδύνατο να μην το αναγνωρίσουμε αυτό.

**Συντελεστές**

Σύλληψη και ιδέα: Ντέμη Παπαθανασίου

Χορογράφοι: Ντέμη Παπαθανασίου, Ana Sanchez Colberg

Χορεύτριες: Ντέμη Παπαθανασίου και Έρση Λαδάκη

**Διάρκεια:** 12'

**21:30 | We find each other in the plenum | Ζωή Ευσταθίου | Χορός**

Σε έναν άδειο χώρο, παραδομένο στην απλότητά του, δεσμεύονται και καθρεφτίζονται όλα. Δεσμευόμαστε εμείς και μέσω της επαφής, μελετάμε τις σχέσεις κάτω από την επιφάνεια. Τις σχέσεις μέσα μας, όπου εγώ και οι Άλλοι νοηματοδοτούμε την ενθάρρυνση, την υποστήριξη, την εμπιστοσύνη. Μία σχέση μοναδικότητας, μία σχέση της οποίας τα θεμέλια βρίσκονται στη μοναχικότητα του καθένα. Μία σχέση πλήρης και ταυτόχρονα μετέωρη. Δύσκολη στις ισορροπίες.

**Συντελεστές**

Ιδέα/Σύλληψη: Ζωή Ευσταθίου

Χορογραφία/Ερμηνεία: Ζωή Ευσταθίου, Σοφία Μαρτίου

Σύνθεση: Fabian Fiorini

Ακούγεται το κομμάτι «Echoes of a Distance»

Σύνθεση: Αθηνά Ρούτση, Claudia Matola

Rhodes: Άλκηστις Ραυτοπούλου

Ηχογράφηση: Φώτης Μυλωνάς

**Διάρκεια:** 20’

**22:00 | Ελεγεία για έναν παράλογο κόσμο | Αδάμου Βίκυ | Θέατρο**

*Μέσα σε αυτό τον κόσμο που δεν αποτελεί καταφύγιο, ψάχνω το δικό μου καταφύγιο. Αυτός ο κόσμος μου φαίνεται εξουθενωτικός, πολύ πραγματικός, βαρύς και πυκνός. Τσακίζω κάτω από το φορτίο του. Ή, ξαφνικά, μου φαίνεται παράλογος, “όχι αληθινός”. Θέλω να τον ξαναφτιάξω από την αρχή αυτό τον κόσμο, παρόλο που ξέρω, πως παραμονεύει ο αδυσώπητος θάνατος.*

Ε. Ιονέσκο

Η παράσταση είναι το δεύτερο σχεδίασμα της τριλογίας «Οι Ιονέσκοι» εμπνευσμένης από τα ζευγάρια στο έργο του Ευγένιου Ιονέσκο.

\*Με ταυτόχρονη διερμηνεία στην Ελληνική Νοηματική Γλώσσα.

**Συντελεστές**

Σύλληψη/Σκηνοθεσία: Βίκυ Αδάμου

Ερμηνεύουν: Αλέξης Βιδαλάκης, Μελίσσα Κωτσάκη, Χρήστος Καπενής, Ελίνα Παπαθεοδώρου

Μουσική επιμέλεια: Ορέστης Τάνης

Σκηνικό/Κοστούμια: LazyBoy\*

**Διάρκεια:** 60’

**Κυριακή, 2 Αυγούστου 2020**

**Α’ Μέρος**

**20:30 | "Το Τάβλι" του Δ. Κεχαϊδη | Θεατρική Ομάδα Roswitha | Θέατρο**

Η παράσταση μεταφέρει το έργο από την αθηναϊκή αυλή του ’72 στα καφενεία του 2020. Ένα τραπεζάκι και δύο καρέκλες. Ένα δίδυμο «κλόουν» λαϊκών ανδρών. Μια διαφορετική ματιά σε ένα πολύ γνωστό έργο. Σακάκια σκονισμένα. Αισθητική Ρόυ Άντερσον, κλαυσίγελος από Μπέκετ, κάτι από Τσιόλη.

\*Με ταυτόχρονη διερμηνεία στην Ελληνική Νοηματική Γλώσσα.

**Συντελεστές**

Σκηνοθεσία: Δανάη Σπηλιώτη

Παίζουν: Θοδωρής Σκυφτούλης, Ντίνος Ποντικόπουλος

**Διάρκεια:** 65’

**Β’ Μέρος**

**22:00 | Live music | Desert Monks | Μουσική**

Δημιουργήθηκαν το 2015 στην Αθήνα και η μουσική τους επικεντρώνεται στην Alternative Rock χωρίς όμως να περιορίζεται εκεί, καθώς περιλαμβάνει πλήθος στοιχείων που αντικατοπτρίζουν τις προσωπικές καλλιτεχνικές τους καταβολές. Η πρώτη επίσημη δουλειά της μπάντας με τίτλο “Dark Grooves” κυκλοφόρησε τον Δεκέμβριο του 2018. Μαρτυρά ένα δεμένο ήχο με περιστασιακά ήρεμες μελωδίες, μεγάλη ατμοσφαιρικότητα, σκοτεινά σημεία και έντονα ξεσπάσματα.

Το συγκρότημα θα μας παρουσιάσει υλικό και από το επερχόμενο 2ο album του.

\*Με αγγλικούς υπέρτιτλους.

**Συντελεστές**

Κώστας Αμαργιανιτάκης (τύμπανα)

Θάνης Παρασκευόπουλος (μπάσο, φωνητικά)

Ανδρέας Ντρούλιας (κιθάρα, φωνή)

Βαγγέλης Μπουγιατιώτης (κιθάρα)

**Διάρκεια:** 50'

**23:00 | Live concert | Universe217 | Μουσική**

Οι Universe217 είναι ένα από τα πιο δραστήρια συγκροτήματα στο χώρο του σκληρού ήχου στην Ελλάδα. Από τότε που σχηματίστηκαν (2005) μέχρι σήμερα, έχουν κυκλοφορήσει albums (καθώς και άλλες κυκλοφορίες, όπως ΕΡs και split 7’’ singles) κι έχουν δώσει δεκάδες συναυλίες σε όλη τη χώρα μαζί με άλλες ελληνικές μπάντες αλλά και ως support σε γνωστά ονόματα από το εξωτερικό (Amenra, Anathema, Madder Mortem, Neurosis, OM, Saint Vitus, Samsara Blues Experiment, Scott Kelly, Wovenhand). Ο μοναδικός ήχος τους, η ενέργειά τους και η σκηνική τους παρουσία επιβεβαιώνουν τη φήμη που έχουν κερδίσει ως ένα από τα καλύτερα live σχήματα στο χώρο του ελληνικού rock/metal σήμερα.

**Συντελεστές**

Τάνια Λεοντίου (φωνή)

Μάνος Γιακουμάκης (τύμπανα)

Μάνος Γεωργακόπουλος (κιθάρα)

Νίκος Παναγιωτόπουλος (μπάσο)

Γιώτης Παρασκευαΐδης (ηχοληψία)

Τόλης Τσατσάκος (φωτισμός)

**Διάρκεια:** 50’

**Παράλληλη Δράση**

**(καθ’ όλη τη διάρκεια του φεστιβάλ, στον χώρο του κυλικείου)**

**Balkaniko | Video art**

Το Balkaniko είναι μία εταιρεία για τον πολιτισμό που σκοπεύει να συνεισφέρει στη σύγχρονη τέχνη και να δημιουργήσει συνεργασίες και εικαστική αλληλεπίδραση μεταξύ της Ελλάδας και άλλων χωρών.

Gasp 2010

Σε ένα ηχομονωμένο δωμάτιο, μία γυναίκα αγωνίζεται καθώς δίνει και την τελευταία της πνοή για να φουσκώσει μπαλόνια. Αγωνίζεται να τα τακτοποιήσει καθώς αυτά πετούν.

**Συντελεστές**

Video: Nora Adwan

Performer: Marina Dessau

In between space

Κάπου ανάμεσα στο κοσμικό και το πνευματικό, αυτό που είναι ανάμεσα, άνυδρο και στερημένο, είναι ο χώρος που βρίσκει κανείς να συνυπάρχει, που βρίσκει τελικά χώρο και αέρα να αναπνεύσει…

Βίντεο εμπνευσμένο και βασισμένο στο φωτογραφικό υλικό της Αθανασίας Παναγέα, με μουσική επένδυση από ηχογραφήσεις πεδίου (field recordings) της Άννα-Μαρίας Ράμμου.

**Συντελεστές**

Μουσική επένδυση και editing: Άννα-Μαρία Ράμμου

Φωτογραφίες: Αθανασία Παναγέα

Mutation (2019)

Στο βυθό της θάλασσας, από μία αρχικά απροσδιόριστη μάζα, σχηματίζονται δύο σιαμαίες αδερφές. Αρχίζουν μεταξύ τους ένα παιχνίδι βίας, νομίζοντας ότι μόνο έτσι θα αποσχιστούν μεταξύ τους.

Η Μαρία Ζέυλαν Κανέλλου ενδιαφέρεται για τις συγγένειες μεταξύ των ανθρώπων με τα υπόλοιπα είδη.

Το video Mutation, εκπροσωπείται από τη γκαλερί Arebyte, στο Λονδίνο.

**Συντελεστές**

Video: Μαρία Ζέυλαν Κανέλλου

Παραγωγή: Balkaniko

Performers: Αλίκη Γεωργουλοπούλου, Μαριάννα Τσαγκαράκη

Μουσική: Γιώργος Νίκας

**Διάρκεια:** 4’32’’